
การบิดเบือนข้อมูล
สารสนเทศนี้ว่าด้วยเรื่องการบิดเบือนข้อเท็จจริง ซึ่งเป็นข้อมูลที่จงใจสร้างขึ้นหรือเผยแพร่เพื่อหลอกลวงและก่อให้เกิดอันตราย
ข้อมูลที่ผิดพลาด คือข้อมูลที่ไม่จริงหรือไม่ถูกต้องซึ่งเผยแพร่โดยมิได้มีเจตนาที่จะหลอกลวงหรือก่อให้เกิดอันตราย
หน่วยข่าวกรองความมั่นคงแห่งนิวซีแลนด์ (NZSIS) ให้คําจํากัดความของการบิดเบือนข้อมูลว่าเป็นการจงใจสร้างข้อมูลเท็จหรือเผยแพร่เพื่อให้เข้าใจผิดด้วย เจตนาที่จะก่อให้เกิดอันตรายหรือสำเร็จตามเป้าประสงค์ในวงกว้าง โดยส่วนใหญ่มักแพร่กระจายทางออนไลน์หรือสื่อสังคมออนไลน์ แต่ก็สามารถพบตามสื่อโทรทัศน์ วิทยุ หรือข่าวต่างๆ รวมถึงหนังสือพิมพ์ได้เช่นกัน
รัฐต่างประเทศและตัวแทนอาจใช้ข้อมูลบิดเบือนเป็นส่วนหนึ่งของการแทรกแซงจากต่างประเทศเพื่อ โน้มน้าวและทําให้ผู้คนและชุมชนเข้าใจผิดในทางที่เป็นอันตราย
ข้อมูลบิดเบือนสามารถแพร่กระจายได้อย่างไร
การบิดเบือนข้อมูลสามารถแพร่กระจายได้หลายวิธี อาทิ เช่น:
· แอปพลิเคชันส่งข้อความและเครือข่ายชุมชนออนไลน์ มักเป็นช่องทางที่ข้อมูลส่งถึงกันระหว่างผู้ติดต่อที่ผู้คนไว้วางใจ
· เนื้อหาที่เผยแพร่ภายในชุมชนหรือ กลุ่มที่มีความสนใจเหมือนกันซึ่งผู้คนอาจเชื่อถือมากกว่าเพราะมาจากแหล่งที่คุ้นเคยหรือ อยู่ในภาษาที่คนเหล่านั้นเข้าใจ
· ข้อมูลจากสื่อหรือแหล่งข้อมูลนอกนิวซีแลนด์ ซึ่งอาจไม่สอดคล้องกับสื่อหรือบริบทของนิวซีแลนด์
· แพลตฟอร์มโซเชียลมีเดีย สามารถเผยแพร่ข้อมูลที่บิดเบือนได้อย่างรวดเร็ว โดยเฉพาะเนื้อหาแบบสั้น เช่น วิดีโอติ๊กต็อก คอนเทนต์ในอินสตาแกรม หรือการระดมโพสต์ข้อความในทวิตเตอร์/เอ๊กซ์
· ผู้นำกระแสทางสื่อออนไลน์ และเจ้าของเพจ/วิดีโอ/ข้อมูลที่มีลูกเพจจากหนึ่งหมื่นถึงหนึ่งแสนคน สามารถเผยแพร่ข้อมูลที่บิดเบือนได้เนื่องจากมีฐานผู้ติดตามจํานวนมากหรือเชื่อถือได้
· เครื่องมือค้นหาและคำแนะนำ บนแพลตฟอร์มต่างๆ อาจแสดงข้อมูลเท็จแก่ผู้ใช้ แม้ว่าจะไม่ได้มีการค้นหาข้อมูลดังกล่าวก็ตาม
· การเผยแพร่แบบออฟไลน์เช่น ใบปลิว/แผ่นพับ โปสเตอร์ การบอกต่อในที่ทำงาน โรงเรียน หรือชุมชน
การบิดเบือนข้อมูล
รัฐต่างประเทศอาจใช้ข้อมูลบิดเบือนเป็นส่วนหนึ่งของการแทรกแซงจากต่างประเทศ ต่อไปนี้คือตัวอย่างเนื้อหาบางส่วนที่อาจใช้โดยมีเจตนาทําให้บุคคลใดๆเข้าใจผิด
· เนื้อหาไวรัลที่ทําให้เข้าใจคลาดเคลื่อน: เนื้อหาออนไลน์ที่สร้างขึ้นมาเพื่อดึงดูดความสนใจและกระตุ้นให้คลิกลิงก์ ซึ่งมักใช้คํากล่าวอ้างที่ทําให้เข้าใจผิดหรือเกินจริง
· พาดหัวหลอกลวง เกินจริง หรือเป็นเท็จ: พาดหัวบิดเบือน เกินจริง หรือดัดแปลงข้อมูลเพื่อทําให้คนเข้าใจผิด
· สื่อมวลชนที่มีเจตนาแอบแฝงหรือปลุกปั่น: บทความที่ดูน่าเชื่อถือแต่มิได้มีการตรวจสอบที่ไปที่มา หลักฐาน หรือข้อเท็จจริง
· ข้อมูลเท็จเพื่อทําลายภาพพจน์: เนื้อหาที่จงใจสร้างขึ้นมาเพื่อทำลายชื่อเสียงของบุคคลหรือเพื่อใช้เป็นเครื่องมือใส่ร้ายป้ายสี ซึ่งมักจะพุ่งเป้าไปที่บุคคลที่วิพากษ์วิจารณ์รัฐต่างประเทศ
· ข้อมูลที่กุหรือแต่งขึ้น: รายละเอียดที่ไม่มีมูล เช่น การปลอมแปลงรายเอียดเกี่ยวกับไทม์ไลน์ สถานที่ ชื่อ หรือแหล่งที่มาซึ่งจงใจทำให้คนเข้าใจผิดและมีเจตนาหลอกลวง
· รูปภาพและวิดีโอปลอมหรือดัดแปลง: รูปภาพหรือวิดีโอที่สร้างขึ้นหรือดัดแปลงแบบดิจิทัล (รวมถึงการใช้ปัญญาประดิษฐ์) เพื่อหลอกลวงผู้ชมโดยเจตนา
· การสมรู้ร่วมคิดอย่างเป็นระบบในการเผยแพร่: เนื้อหาที่มีเจตนาทำให้เข้าใจคลาดเคลื่อน มีการแชร์ในวงกว้างโดยเครือข่ายบัญชีผู้ใช้ บอท หรือเว็บไซต์ เพื่อทำให้ผู้ชมตายใจหรือเป็นที่นิยมมากกว่าที่เป็นจริง
· สื่อที่เชื่อมโยงกับรัฐ หรือความเกี่ยวข้องที่ไม่เปิดเผย: เนื้อหาที่ผลิตโดยสำนักข่าว เว็บไซต์ หรือบัญชีโซเชียลมีเดียที่อ้างตนว่าเป็นอิสระ แต่แท้จริงแล้วมีความเชื่อมโยงกับรัฐบาลต่างประเทศ
· การเสียดสีหรือล้อเลียนที่นำไปใช้ในทางที่ผิดเพื่อเผยแพร่ข้อมูลเท็จ: เนื้อหาเสียดสีหรือล้อเลียนที่ใช้เพื่อจงใจทำให้เข้าใจผิดและมีอิทธิพลต่อความคิดเห็นของคน บางครั้งเป็นส่วนหนึ่งของแผนการบิดเบือนข้อมูลที่มีการร่วมมือกัน
พึงใช้วิจารณญาณในการรับชมรับฟัง
ตรวจสอบดูให้ดีว่า:
· ข้อมูลนั้นมาจากแหล่งที่น่าเชื่อถือหรือไม่ และเว็บไซต์ข่าวที่น่าเชื่อถืออื่นๆ รายงานข้อมูลเดียวกันหรือไม่ ตรวจสอบแหล่งข้อมูล วิธีสังเกตข่าวปลอม จาก Netsafe เพื่อศึกษาเพิ่มเติม
· แหล่งที่มาของเรื่องราวหรือข้อมูลต้นฉบับ และใครเป็นผู้เผยแพร่หรือแชร์ข้อมูลนั้น
· ผู้เขียนคือใคร รวมถึงภูมิหลัง จุดประสงค์ หรือความสนใจของคนเหล่านั้นคืออะไร (ตัวอย่างเช่น คนเหล่านั้นตั้งใจที่จะบอกกล่าว ชี้ช่อง เน้นย้ำมุมมองใดๆเป็นการเฉพาะ หรือครอบงำความคิดเห็นของคนหรือไม่)
ท่านควรที่จะ:
· หยุดวิดีโอไว้ก่อนชั่วคราว เมื่อเนื้อหาปลุกปั่นให้เกิดภาวะอารมณ์รุนแรง (เช่น รู้สึกคอขาดบาดตาย หวาดกลัว หรือโกรธจัดเป็นฟืนเป็นไฟ)
· ตั้งข้อสงสัยเกี่ยวกับแรงจูงใจ ของการสร้างหรือเผยแพร่เนื้อหาดังกล่าว (เช่น เพื่อโน้มน้าวความคิดเห็น สร้างยอดคลิก หรือชี้ช่องให้มีการกระทำการใดๆ)
· ลองใคร่ครวญดูว่าใครจะได้ประโยชน์ หากหลงเชื่อหรือเผยแพร่ข้อมูลนั้นต่อ
ตัวอย่างเช่น หากท่านเห็นโพสต์ที่บอกว่า "แชร์เลยก่อนที่จะถูกลบ" ท่านควรฉุกคิดสักนิดว่าทำไมถึงมีการแชร์โพสต์นั้น
ควรทำอย่างไรเมื่อท่านไม่แน่ใจ
ประเด็นสําคัญคือต้องตระหนักไว้ว่าไม่เป็นไรหากท่านไม่สามารถทราบได้ทันทีใดว่าข้อมูลบางอย่างมีการบิดเบือน 
การใช้เวลาไตร่ตรองก่อนที่จะแบ่งปันข้อมูลจะช่วยให้ท่านมีโอกาสคิดว่าข้อมูลนั้นเป็นความจริงหรือไม่ ตรวจสอบข้อเท็จจริง และหลีกเลี่ยงการเผยแพร่ข้อมูลที่ไม่ถูกต้อง
ท่านยังสามารถพูดคุยกับคนที่ไว้ใจ เช่น สมาชิกในครอบครัวหรือเพื่อน เพื่อฟังความคิดเห็นของคนเหล่านั้นเกี่ยวกับข้อมูลดังกล่าวได้

ข้อมูลบิดเบือนที่รัฐต่างประเทศและตัวแทนใช้
ต่อไปนี้คือลักษณะบางประการที่ รัฐต่างประเทศและตัวแทนนำมาใช้โดยเจตนาใน การเผยแพร่ข้อมูลเท็จ:
· ยั่วยุอารมณ์อย่างรุนแรง โดยจงใจปกปิดข้อเท็จจริงหรือหลักฐานสำคัญ เพื่อจุดชนวนความโกรธ ความกลัว หรือความไม่พอใจ
· นำเสนอข้อมูลในลักษณะที่ทำให้เข้าใจผิดหรือเกินจริง เพื่อกระตุ้นให้เกิดการโต้ตอบหรือเผยแพร่อย่างรวดเร็ว
· ใช้ภาษาที่มีผลต่ออารมณ์ เพื่อเร่งเร้าการตอบสนองของผู้อ่านแทนที่จะแจ้งให้บุคคลนั้นทราบเฉยๆ
· แสดงอคติอย่างโจ่งแจ้งหรือใช้ภาพเหมารวม เพื่อล้างความคิดของคนเกี่ยวกับประเด็นใดๆหรือกลุ่มใดกลุ่มหนึ่ง
· ไม่กล่าวถึงตรรกะหรือมุมมองที่เห็นต่าง เพื่อเสนอข้อมูลเพียงด้านเดียว
· ให้ข้อมูลที่คลาดเคลื่อน มีการดัดแปลง หรือล้าหลัง ราวกับว่าเป็นข้อมูลถูกต้อง
· ใช้ตัวสะกดหรือไวยากรณ์ผิดบ่อยครั้ง ซึ่งบางครั้งอาจบ่งบอกถึงการขาดความน่าเชื่อถือหรือเป็นเนื้อหาที่สร้างขึ้นลวกๆ
· ใช้ภาพหรือวิดีโอที่ด้อยคุณภาพ ภาพตัดต่อ หรือภาพอ้างอิงที่ขัดต่อเนื้อหา เพื่อสนับสนุนข้อมูลที่ทำให้เข้าใจผิด
ควบคุมฟีดโซเชียลมีเดียของท่าน
หากบัญชีโซเชียลมีเดียใดเผยแพร่ข้อมูลเท็จหรือทำให้เข้าใจผิด:
· บล็อกหรือเลิกติดตาม บัญชีนั้นเพื่อป้องกันไม่ให้เห็นเนื้อหาที่คล้ายกันเพิ่มเติม
· รายงานบัญชี บนแพลตฟอร์มโซเชียลมีเดียเพื่อช่วยลดเนื้อหาที่เป็นอันตรายทางออนไลน์

วิธีรายงานการบิดเบือนข้อมูล
ท่านสามารถรายงานเนื้อหาออนไลน์ที่เป็นอันตรายหรือเป็นเท็จได้ดังต่อไปนี้
· รายงานการบิดเบือนข้อมูลและเนื้อหาที่เป็นอันตรายอื่น ๆ ทางเว็บไซต์ Netsafe
· หากเนื้อหาสื่อทำให้เกิดความเข้าใจผิดหรือละเมิดกฎการออกอากาศ ให้ยื่นเรื่องร้องเรียนไปยังหน่วยงานกำกับดูแล สภาสื่อแห่งนิวซีแลนด์หรือหน่วยงานกำกับดูแลมาตรฐานการโฆษณา
· รายงานข้อมูลที่บิดเบือนทางโซเชียลมีเดียโดยใช้คุณสมบัติการรายงานแพลตฟอร์ม
ศึกษาเพิ่มเติมเกี่ยวกับ Netsafe
Netsafe คือองค์กรอิสระไม่แสวงหาผลกำไรด้านความปลอดภัยออนไลน์ของนิวซีแลนด์ ซึ่งให้การสนับสนุน ความเชี่ยวชาญ และการศึกษาด้านความปลอดภัยออนไลน์แก่ประชาชนในนิวซีแลนด์ รวมถึง เด็กและเยาวชน ผู้ปกครองและพี่เลี้ยง ผู้ใหญ่ และ ผู้สูงวัย
Headspace Invaders (เฮดสเปซ อินเวดเดอร์ส)
Headspace Invaders เป็นแพลตฟอร์มแบบโต้ตอบ ที่ช่วยให้เยาวชนอายุ 12 ถึง 16 ปี มีความความมั่นใจและทักษะการคิดเชิงวิเคราะห์เมื่อต้องรับมือกับเนื้อหาออนไลน์ เพื่อช่วยให้เยาวชนตระหนักถึงการชักจูง การกดดัน และอันตรายที่เกิดขึ้นทางออนไลน์
การบิดเบือนข้อมูล	                                                                                                                                          2

image1.png




image2.png
wuma iplisYs
Resllicnee

- - N -
{0 Foelgn IRterrerence




